CELEX: 62015TN0543
Language: hr
Date: 2015-09-18 00:00:00
Title: Predmet T-543/15: Tužba podnesena 18. rujna 2015. –Lysoform Dr. Hans Rosemann i dr. protiv ECHA-e

7.12.2015   
            
            
               HR
            
            
               Službeni list Europske unije
            
            
               C 406/36
            
         Tužba podnesena 18. rujna 2015. –Lysoform Dr. Hans Rosemann i dr. protiv ECHA-e
   (Predmet T-543/15)
   (2015/C 406/36)
   Jezik postupka: engleski
   
      Stranke
   
   
      Tužitelji: Lysoform Dr. Hans Rosemann GmbH (Berlin, Njemačka), Ecolab Deutschland GmbH (Monheim), Schülke & Mayr GmbH (Norderstedt), Diversey Europe Operations BV (Amsterdam, Nizozemska) (zastupnici: K. Van Maldegem and M. Grunchard, odvjetnici)
   
      Tuženik: Europska agencija za kemikalije (ECHA)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               tužbu proglasi dopuštenom i osnovanom;
            
         
               —
            
            
               poništi odluku Europske agencije za kemikalije o uvrštavanju društva Oxea, sa sjedištem u Njemačkoj, na popis dobavljača aktivnih tvari predviđen člankom 95. stavkom 1. Uredbe (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda;
            
         
               —
            
            
               naloži ECHA-i snošenje troškova postupka; i
            
         
               —
            
            
               s obzirom na žalbu podnesenu Žalbenom vijeću ECHA-e, prekine postupak u skladu s člankom 69. te osobito člankom 69. točkom (d) Poslovnika Općeg suda, sve dok Žalbeno vijeće CHA-e ne odluči o dopuštenosti podnesene žalbe.
            
         
      Tužbeni razlozi i glavni argumenti
   
   Tužitelji tvrde da je ECHA, dopuštanjem uvrštavanja društva na popis predviđen člankom 95. Uredbe (EU) br. 528/2012 u odnosu na predmetnu tvar, pogrešno primijenila pravo. Njezini propusti u tom smislu temelje se na sljedeća tri tužbena razloga:
   
               1.
            
            
               Prvi tužbeni razlog temelji se na činjenici da je ECHA pogrešno primijenila pravila koja zahtijevaju da društvo dostavi potpunu dokumentaciju prema članku 95. Uredbe (EU) br. 528/2012.
            
         
               2.
            
            
               Drugi tužbeni razlog temelji se na povredi načela nediskriminacije jer jECHA prema društvima koja su se nalazila u jednakom položaju postupala drugačije.
            
         
               3.
            
            
               Treći tužbeni razlog temelji se na povredi članaka 62., 63. i 95. Uredbe (EU) br. 528/2012 jer je protivno zahtjevima ove Uredbe, ECHA propustila osigurati podjednake konkurentske uvjete između društava koja su sudjelovala u programu revizije predmetne tvari i društava koja su se tim programom okoristila a da u njemu nisu sudjelovala.